DILONGYESHA 7
Bisangilo byetu abikidikaa naminyi?
Mu bisangilo bya beena Kidishitu ba kumpala abaadi abemuyimbi misambo, kwela nteko, kubadika na kwisamba pabitale Bifundwe, tababaadi abemukitshi bipikwa kampanda nya. (1 Beena-Kodinto 14:26) Na bisangilo byetu lelo abikidikaa nka byabya.
Malongyesha aafiki mu Bible na ngakumbeene kwitukwasha. Mu dya mposo sunga dya lubingo, kakongye kooso akebungaa bwa kuteemesha munda mwa minite 30 Mwisambo wa mu Bible pabitale mushindo awakula Bifundwe bwa nshalelo etu na bwa kino kipungo kyatudi. Abetunyingisha atwe booso bwashi twikale atubadika maverse mu ma Bible etu. Kunyima kwa mwisambo, kwi Kulonga kwa “Kitenta kya Mulami” munda mwa nsaa mushima. Yaya nsaa muntu ooso mu kakongye mukumbeene kwakula pabakwete kulonga mwanda kampanda wi mu Kitenta kya Mulami. Wawa mushindo wa kulonga awitukwasha bwa kulonda malango a mu Bible mu nshalelo etu. Kakongye kooso ka ku tukongye twetu tukile pa 110 000 mu nsenga ishima abalongo wawa mwanda umune.
Bisangilo abitukwasha bwa kulumbuula ndongyeesho etu. Atwibungaa dingi munkatsh’a lubingo bwa bisangilo abikitshikaa mu bipindji bisatu. Kya kumpala kya minite 30, Kulonga kwa Bible mu kakongye, akukitshikaa ku bukwashi bwa nkonko na myalulo akwitukwashaa bwa kupusha kalolo miiya ya Bifundwe na myanda ayitemuka Bible. Akupu, munda mwa minite 30, Kalasa ka mudimo wa teokrasi, akabangaa na mwisambo utale kipindji kya Bible akikalanga beena kakongye bapwe kubadika bwa kwakula nsaa yaukidika. Akupu balongi befundishe mu kaka kalasa abakyebe kukita yabo miisambo iipi. Mukunkushi ebapa malango pabitale mushindo wa kulumbuula mbadikilo na ngakwilo abo. (1 Timotee 4:13) Ku nfudiilo, munda mwa minite 30, akwikala Kisangilo kya mudimo. Mu kino kisangilo amwikala miisambo, kukita kwa bileshesho, na kwela kwa bantu nkonko. Bino abitukwasha bwa kuuka mushindo wa kulongyesha bangi Bible.
Su botwele mu bisangilo byetu, kushi mpaka malongyesha a mu Bible ebuwa okyebe kupeta aakyebe nkukanyisha.—Yeeshaya 54:13.
Nkinyi kyodi mukumbeene kupusha potwele mu bisangilo bya Batemwe ba Yehowa?
Ku bisangilo byetu bya ku lubingo na lubingo, okumina kutwela mu kisangilo kinyi?
lua_Latn lua_Latn lua_Latn lua_Latn bem_Latn lua_Latn lua_Latn lug_Latn